DOLOŽKA ZLUČITEĽNOSTI

návrhu zákona s právom Európskej únie


1. Navrhovateľ zákona:
Vláda Slovenskej republiky.

2. Názov návrhu zákona:
Návrh zákona o centrálnom ekonomickom systéme a o zmene a doplnení niektorých zákonov.

3. Predmet návrhu zákona je upravený v práve Európskej únie:

a) v primárnom práve
· čl. 16, 26, 101, 102, 106, 107, 114 a 346 Zmluvy o fungovaní Európskej únie (Ú. v. EÚ C 202, 7.6.2016),

b) v sekundárnom práve
· nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016), gestor: Úrad na ochranu osobných údajov Slovenskej republiky,
· smernica Európskeho parlamentu a Rady 2014/55/EÚ zo 16. apríla 2014 o elektronickej fakturácii vo verejnom obstarávaní (Ú. v. EÚ L 133, 6.5.2014), gestor: Ministerstvo financií Slovenskej republiky, spolugestor: Úrad pre verejné obstarávanie,

c) nie je upravený v judikatúre Súdneho dvora Európskej únie. 

4. Záväzky Slovenskej republiky vo vzťahu k Európskej únii:

a) Lehota na prebratie smernice 2014/55/EÚ bola stanovená do 27.11.2018. Členské štáty najneskôr do 18 mesiacov od uverejnenia odkazu na európsku normu pre elektronickú fakturáciu v Úradnom vestníku Európskej únie prijmú, uverejnia a uplatnia ustanovenia potrebné na dosiahnutie súladu s povinnosťou uvedenou v článku 7 spočívajúcou v prijímaní a spracovaní elektronických faktúr. Členské štáty môžu predĺžiť lehotu na začatie tohto uplatňovania uvedenú v prvom pod odseku, pokiaľ ide o ich verejných obstarávateľov a obstarávateľov na nižšej ako ústrednej úrovni, najviac na 30 mesiacov od uverejnenia odkazu na európsku normu pre elektronickú fakturáciu v Úradnom vestníku Európskej únie.

b) Proti Slovenskej republike nebolo začaté konanie v rámci „EÚ Pilot“, ani nebol začatý postup Európskej komisie ako aj nebolo začaté konanie Súdneho dvora EÚ proti SR podľa čl. 258 a 260 Zmluvy o fungovaní Európskej únie.

c) Smernica 2014/55/EÚ je prebratá do zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a do zákona č. 343/2015 Z. z.  o verejnom obstarávaní a o zmene a doplnení niektorých zákonov v znení neskorších predpisov. 

5. Návrh zákona je zlučiteľný s právom Európskej únie:

a) úplne.



2
